Fleiri lið kappast um FM-heitið, men bert B36 og KÍ kunnu avgera tingini uttan hjálp frá øðrum. Og júst hesi lið hittast hóskvøldið Hóskvøldið klokkan 19.00 spæla unglingarnir oddadyst ímóti KÍ í Gundadali. Hetta er fyrsti dystur hjá okkara monnum eftir steypasigurin á Tórsvølli ímóti Eb/Streymi, og vónandi hava okkara fingið armarnar niður aftur. U18 kappingin í ár hevur verið sera spennandi, og leingi stóð hon ímillum 4 lið. Nú einans tvær vikur eru til kappingarenda, tykist EB/Streymur at verða dragnað í oddastríðnum-í dag taptu teir 2-1 á heimavølli ímóti NSÍ. Í Klaksvík spældu KÍ og HB javnt 2-2, ímeðan okkara vunnu uttan dyst ímóti B68. Støðan í unglingakappingini er nú tann, at HB er fremst við 25 stigum fyri 13 dystir, B36 liggur nr. 2 við 24 stigum, men hava bert spælt 12 dystir, KÍ er á triðja plássi við 23 stigum, somuleiðis fyri 12 dystir. Á fjórða plássi liggur EB/Streymur við 22 stigum fyri 13 dystir. Lagt er soleiðis upp til sannan gysara hóskvøldið, og á heimavølli hava okkara dreingir sjálvandi brúk fyri øllum stuðli. 40 ár eru liðin síðan B36 seinast vann unglingadeildina, og tí hevði sjálvandi verið eyka stuttligt at vunnið kappingina í ár.